— Склалася меркаванне, што прафесія кухара сумная і аднастайная, а наш конкурс прызваны даказаць, што гэта мастацтва, — сказала, адкрываючы мерапрыемства, дырэктар Гомельскага гарадскога камбіната школьнага харчавання Святлана Царык. — Асноўнай мэтай мы ставім магчымасць прапанаваць нешта новае ў школьным харчаванні, разнастаіць школьнае меню. Вядома, прыдумляць штосьці арыгінальнае ў падачы і выкананні ўсё складаней, але гэта і ёсць майстэрства нашых спецыялістаў.